இந்த எட்டு குணங்களையும் ஆன்மாக்களுக்கு அருளவே, எட்டாம் நாள் விழா நடைபெறுவதன் உட்பொருளாகும். இதையொட்டி, நேற்று காலை சுவாமிக்கும், அம்மனுக்கும் சிறப்பு அபிஷேக, அலங்காரம், ஆராதனை நடந்தன. திருக்கல்யாண மண்டபத்தில் இருந்து அலங்கார ரூபத்தில் புறப்பட்ட விநாயகர், சந்திரசேகரர் 3ம் பிரகாரத்தை வலம்வந்து, திட்டி வாசல் வழியாக அலங்கார மண்டபத்தில் காலை 11 மணி அளவில் எழுந்தருளினர். அப்போது, சுவாமிக்கு தூப தீபாராதனை நடைபெற்றது. பின்னர், மூஷிக வாகனத்தில் விநாயகரும், குதிரை வாகனத்தில் சந்திரசேகரரும் மாட வீதியில் பவனிவந்து பக்தர்களுக்கு அருள்பாலித்தனர்.